Suriyada hukumat armiyasi mamlakat shimolidagi Xoms provinsiyasida keng miqyosli harbiy amaliyotlarni boshladi, deya xabar berdi RIA “Novosti” harbiy axborot manbasi ma’lumotiga asoslangan holda. “5:30da armiyamiz shimoldagi Xoms viloyatida keng ko‘lamli amaliyotni boshladi. Xaldiy qishlog‘i va u bilan qo‘shni bo‘lgan aholi punkti ozod qilindi. Ayni paytda mazkur frontdagi vaziyat a’lo darajada”, - dedi agentlik suhbatdoshi. Avvalroq esa Suriya armiyasi Xama provinsiyasida yana beshta qishloq va shaharchani jangarilardan ozod qilgani to‘g‘risida xabar berilgan edi.